stanford-oval/wikipedia huggingface dataset:
วิชิต เมืองร้อยเอ็ด

| วิชิต เมืองร้อยเอ็ด |
| --- | --- |
เกิด: นายวิชิต สุวรรณพฤกษ์ พ.ศ. 2501
วิชิต เมืองร้อยเอ็ด หรือนายวิชิต สุวรรณพฤกษ์ เกิดเมื่อ พ.ศ. 2501 ที่ อำเภอโพนทอง จังหวัดร้อยเอ็ด สถิติการชก 14 ครั้ง ชนะ 12 (น็อค 6) เสมอ 1 แพ้ 1
ประวัติ

วิชิตเริ่มชกมวยไทยในชื่อโกต๋อง เมืองร้อยเอ็ด และได้ชกมวยสากลสมัครเล่นให้กับจังหวัดร้อยเอ็ด ได้แชมป์กีฬาแห่งชาติสามปีซ้อน ตั้งแต่ พ.ศ. 2518 – 2520 จึงได้หันมาชกมวยสากลอาชีพในสังกัด สนอง รักวานิช โดยมีอนุชา วัชระตังคะเป็นผู้จัดการ ชกครั้งแรก ชนะคะแนน แสงชัย ลูกมาตุลีในแบบสากล 6 ยก และต่อมาได้ครองแชมป์มวยสากลรุ่นจูเนียร์เฟเธอร์เวท เวทีลุมพินี ชนะคะแนน ถิ่นขจร เดชขจร
วิชิตได้เข้าอันดับโลกครั้งแรกเมื่อไปชกนอกรอบที่ฟิลิปปินส์ ชนะคะแนนริค คิวฮาโน แชมป์ OPBF จึงได้เป็นรองแชมป์โลกของสมาคมมวยโลก วิชิตชกอุ่นเครื่องชนะติดต่อกันหลายครั้งจนได้เป็นรองแชมป์โลกของสภามวยโลกด้วย ใน พ.ศ. 2522 ผู้สนับสนุนจึงได้ติดต่อริคาร์โด คาร์โดน่า แชมป์โลกรุ่นจูเนียร์เฟเธอร์เวท สมาคมมวยโลกมาป้องกันตำแหน่งด้วยที่จังหวัดร้อยเอ็ด แต่หลังจากชั่งน้ำหนัก ฝ่ายผู้จัดหาเงินค่าตัวแชมป์โลกมาจ่ายตามสัญญาไม่ทัน คณะของคาร์โดน่าจึงประกาศยกเลิกการชก เดินทางกลับทันที วิชิตจึงไม่ได้ชิงแชมป์โลก และเกิดเหตุจลาจล แฟนมวยไม่พอใจถึงกับเผาเวทีทิ้ง
ต่อมา ใน พ.ศ. 2524 วิชิตชกไต่อันดับใหม่ ชนะวิลลี่ ลูกัส แชมป์ OPBF ชาวฟิลิปปินส์จึงได้เข้าอันดับโลกอีกครั้ง และได้เดินทางไปชิงแชมป์โลกรุ่นจูเนียร์เฟเธอร์เวท สมาคมมวยโลก กับเซอร์จิโอ พัลม่า ที่อาร์เจนตินา แต่วิชิตเป็นฝ่ายแพ้คะแนน ต่อมา ใน พ.ศ. 2526 วิชิตขึ้นชกชนะคะแนน พงศ์พันธ์ ศ.พญาไท นักมวยไทยระดับรองแชมป์โลก ผู้สนับสนุนจึงเตรียมจัดวิชิตชิงแชมป์โลกอีกครั้งกับลีโอ ครูซ โดยกำหนดวันชกเป็น 12 มิถุนายน พ.ศ. 2526 ที่ร้อยเอ็ด แต่วิชิตกลับประสบอุบัติเหตุทางรถยนต์ที่จังหวัดขอนแก่นจนเสียชีวิตเมื่อ 21 เมษายน พ.ศ. 2526 ทำให้การชกต้องล้มเลิกไป
เกียรติประวัติ

เคยชิงแชมป์ต่อไปนี้แต่ไม่สำเร็จ
ชิงแชมป์โลกรุ่นจูเนียร์เฟเธอร์เวท WBA เมื่อ 3 ต.ค. 2524 แพ้คะแนน เซอร์จิโอ วิคเตอร์ พัลม่า (อาร์เจนตินา) ที่ บูเอโนสไอเรส, อาร์เจนติน่า
วัดโกรกกราก

| วัดโกรกกราก |
| --- | --- |
พระพุทธรูปปางมารวิชัย (หลวงพ่อปู่) สวมแว่นดำในวัดโกรกกราก

ชื่อสามัญ: วัดโกรกกราก
ที่ตั้ง: เลขที่ 188 ถนนธรรมคุณากร ตำบลโกรกกราก อำเภอเมืองสมุทรสาคร จังหวัดสมุทรสาคร 74000
นิกาย: เถรวาท
พระประธาน: พระพุทธรูปปางมารวิชัย (หลวงพ่อปู่)
กิจกรรม: นมัสการพระพุทธรูปปางมารวิชัย (หลวงพ่อปู่) และหลวงปู่กรับ ชมทัศนียภาพของริมฝั่งแม่น้ำท่าจีน
 สถานีย่อยพระพุทธศาสนา
วัดโกรกกราก ตั้งอยู่ริมแม่น้ำท่าจีน ตำบลโกรกกราก อำเภอเมืองสมุทรสาคร จังหวัดสมุทรสาคร เป็นวัดเก่าแก่อายุเกือบ 200 ปี เริ่มมีปรากฏชื่อวัดครั้งแรกเมื่อเรือพระที่นั่ง พระบาทสมเด็จพระจุลจอมเกล้าเจ้าอยู่หัว จอดเทียบท่าวัดโกรกกรากเมื่อครั้งเสด็จประพาสต้นจากบางปะอินไปเพชรบุรี สิ่งที่น่าสนใจของวัดโกรกกรากคือพระประธานในอุโบสถนอกจากจะมีพุทธลักษณะงดงามแล้ว ยังแปลกไปจากพระพุทธรูปที่พบเห็นทั่วไปคือสวมแว่นดำ
ลำดับเจ้าอาวาส

| 0 | 1 | 2 | 3 |
| --- | --- | --- | --- |
| ลำดับที่ | รายนาม | เริ่มวาระ | สิ้นสุดวาระ |
| 1 | พระอธิการแดง |  ? |  ? |
| 2 | พระอธิการสิน |  ? |  ? |
| 3 | พระอธิการเปรม |  ? |  ? |
| 4 | พระอธิการโต จนฺทสโร |  ? |  ? |
| 5 | พระครูธรรมสาคร (กรับ ญาณวฑฺฒโน) | พ.ศ. 2463 | พ.ศ. 2517 |
| 6 | พระครูสาครกิตติคุณ (กมล คุณธมฺโม) | พ.ศ. 2518 | พ.ศ. 2539 |
| 7 | พระครูสังฆกิจจาภิรักษ์ |  ? |  ? |
| 8 | พระอธิการเหล็ง เขมจิตฺโต |  ? |  ? |
| 9 | พระครูวิสุทธิ์สิทธิคุณ | พ.ศ. 2544 | ปัจจุบัน |
แหล่งข้อมูลอื่น

สถานีย่อยประเทศไทย
สถานีย่อยพระพุทธศาสนา
แผนที่และภาพถ่ายทางอากาศของ วัดโกรกกราก
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°31′52″N 100°16′30″E﻿ / ﻿13.5311513°N 100.2751283°E﻿ / 13.5311513; 100.2751283
สมเด็จพระราชินีเคคาอูโอโนฮีแห่งฮาวาย

สมเด็จพระราชินีเคคาอูโอโนฮีแห่งฮาวาย (พ.ศ. 2348 - 2 มิถุนายน พ.ศ. 2394) เป็นพระบรมวงศานุวงศ์ชั้นสูงของฮาวายซึ่งเป็นสมาชิกของราชวงศ์คาเมฮาเมฮา พระองค์เป็นพระนัดดาของกษัตริย์พระเจ้าคาเมฮาเมฮาที่ 1 แห่งฮาวาย และเป็นหนึ่งในพระมเหสีขอพระเจ้าคาเมฮาเมฮาที่ 2 แห่งฮาวาย พระนามในศาสนาคริสของพระองค์ยังเป็นที่โต้แย้ง ตอนแรกทรงมีพระนามว่า มิคาเฮลา ในพ.ศ. 2391 จึงเป็น มิเรียม ในภายหลัง
สถาบันศึกษาปอเนาะวะอซุฏดีน

สถาบันศึกษาปอเนาะวะอซุฏดีน เป็นปอเนาะที่ดำเนินตามแนวพระราชดำริเศรษฐกิจพอเพียง ตั้งอยู่ที่ 58 บ้านรอตันบาตู  หมู่ที่ 7 ตำบลกะลุวอ อำเภอเมืองนราธิวาส จังหวัดนราธิวาส ตั้งอยู่ในเขต องค์การบริหารส่วนตำบลกะลุวอ   มีนายมูฮัมมัดซอฟวาน มะมิง เป็นผู้บริหารสถาบันศึกษาปอเนาะวะอซุฏดีน แทนบิดาซึ่งเป็นโต๊ะครูของปอเนาะ มีชื่อว่าบาบออัลมัรฮูมมาฮมูด  บินมูฮัมมัดอามีน ที่เสียชีวิตเมื่อเวลา 13.23 น วันที่ 15 กรกฎาคม 2551 มีผู้ช่วยโต๊ะครูทั้งหมด 4 คน  บาบออัลมัรฮูมมาฮมูด  ได้ตั้งชื่อปอเนาะว่า   วะอซุฏดีน
ประวัติการก่อตั้งสถาบันศึกษาปอเนาะวะอซุฏดีน

สถาบันศึกษาปอเนาะวะอซุฏดีนได้ก่อตั้งในปี  พ.ศ. 2495 โดยการเริ่มต้นของบาบออัลมัรฮูมมาฮมูด บินมูฮัมมัดอามีน
ประวัติเจะอับดุลกาเดร์  เจะมูฮัมมัด ผู้วากัฟ(บริจาค)ที่ดิน สถาบันการศึกษาปอเนาะวะอซุฏดีน

เจะอับดุลกาเดร์  เจะมูฮัมมัด  เป็นผู้วากัฟ(บริจาค)ที่ดินจำนวน 21 ไร่  เพื่อใช้สร้างสถาบันการศึกษาให้แก่สังคม  ตั้งแต่บัดนั้นเป็นต้นมาสถานศึกษาแห่งนี้ได้เปิดทำการเรียนการสอนตามรูปแบบปอเนาะเนื่องจากขาดซึ่งงบประมาณในการบริหารจัดการ  ทำให้เป็นปัญหาในการจัดการเรียนการสอนปัญหาอาคารที่ใช้ในการบริหารจัดการ  ปัญหาผู้เรียนผู้สอน  ปัญหาอาคารเรียนและหอพัก  ปอเนาะแห่งนี้จึงประสบปัญหาในการจัดการเรียนการสอนมาโดยตลอด
จนกระทั่งได้มาถึงลูกหลานของท่านรุ่นที่สาม  ด้วยเจตนารมณ์อันบริสุทธิของท่าน  คณะผู้บริหารได้ตั้งเป้าหมายไว้ว่า  จะดำเนินรอยตามให้บรรลุตามเจตนารมณ์ของท่านเจะอับดุลกาเดร์  เจะมูฮัมมัด  โดยการบริหารจัดการที่เป็นระบบและมีความมั่นคง
เจะอับดุลกาเดร์  เจะมูฮัมมัด   เป็นบุคคลกลุ่มแรกที่มาก่อตั้งหมู่บ้านรอตันบาตู  พร้อมกันนั้นท่านได้บริจาคที่ดินหลายแห่งเพื่อใช้ในการก่อสร้างไม่ว่าจะเป็นที่ดินที่ใช้ในเพื่อการสร้างมัสยิดนูรุลอิสลาม บ้านรอแตบาตู  ที่ดินที่ใช้ในการก่อสร้างสถาบันการศึกษาปอเนาะวะอฺซุฏดีนและที่ดินที่ใช้ในการก่อสร้างโรงเรียนตาดีกา  ท่านได้วากัฟ(บริจาค)ที่ดินเหล่านี้เพื่อลูกหลานจะได้มีการศึกษาที่ดีในอนาคต
เจะอับดุลกาเดร์  เจะมูฮัมมัด  เกิดเมื่อประมาณปี  พ.ศ. 2401 ซึ่งไม่ปรากฏบันทึกปีเกิดที่แน่ชัด  แต่ได้รับข้อมูลซึ่งจากคำบอกเล่าของคนรุ่นลูกของท่าน เช่น  นางเยาะ  เจะกาเดร์  อายุ  82  ปี  กับนางซูเยาะ  เดคา  อายุ  87  ปี  ท่านน่าจะกำเนิดที่หมู่บ้านปาเซร์ฮอร์  โกตาบารู  รัฐกลันตัน  ประเทศมาเลเซีย  บิดาของท่านคือ  เจะมูฮัมมัด   เจะมูฮัมมัดกูบูร(สุสาน)อยู่ที่ปาเซร์ฮอร์  โกตาบารู  รัฐกลันตัน  ประเทศมาเลเซีย  (นางเยาะ  เจะกาเดร์  อายุ  82  ปี (สัมภาษณ์ ) : 22  ธค.  2545) 
เจะอับดุลกาเดร์  เจะมูฮัมมัด   เสียชีวิตเมื่อวันที่  7  มีนาคม  พ.ศ.  2508  รวมอายุของท่าน  107  ปี  มัยยิด(ที่ฝังศพ)ของท่านอยู่ที่กุบูร์(สุสาน)หน้ามัสยิดนูรุลอิสลาม   บ้านรอตันบาตู  หมู่ที่ 7  ตำบลกะลุวอ  อำเภอเมือง  จังหวัดนราธิวาส
บุตรธิดากับภรรยาคนแรกคือ  โต๊ะซือรีมะห์  มีทั้งหมด  5  ท่าน  ดังนี้
หะยีแมะหนิ  (แมะสนิ) เจะกาเดร์   (เสียชีวิตแล้ว)
หะยีซอและห์  (หะยีและ)    เจะกาเดร์   (เสียชีวิตแล้ว)
มารียัม  (เจะแย)    เจะกาเดร์   (เสียชีวิตแล้ว)
อามีเนาะ เจะกาเดร์   (เสียชีวิตแล้ว)
มูฮัมมัด  (เจะมะ)    เจะกาเดร์   (เสียชีวิตแล้ว)
บุตรธิดากับภรรยาคนที่สองคือ  นางมือแย  มีทั้งหมดสองท่าน  ดังนี้
เจะเยาะห์ เจะกาเดร์
เจะอาลี  (เปาะอาเดะ) เจะกาเดร์
หลักสูตรสถาบันศึกษาปอเนาะวะอซุฏดีน

หลักสูตรตะฮ์ฟีซอัลกุรอาน  ปัจจุบันสถาบันศึกษาปอเนาะวะอซุฏดีนใช้หลักสูตรตะฮ์ฟีซอัลกุรอาน  การสอนนักเรียนโดยใช้หลักสูตร ตะฮ์ฟีซอัลกุรอาน  คือ การเรียนการสอนเพื่อให้นักเรียนได้รู้จักกฎไวยากรณ์  หลักภาษา  กฎการออกเสียง  โดยยึดหลักการอ่านให้ถูกต้องตามหลักการอ่านออกเสียงภาษาอาหรับ
หลักสูตรการศึกษานอกโรงเรียน ( กศน. ) ปัจจุบันนี้ได้เปิดในระดับ ชั้นมัธยมศึกษาตอนต้น โดยมี ศูนย์การศึกษานอกโรงเรียน ( กศน. ) อำเภอเมืองนราธิวาส เป็นหน่วยงานที่ให้การสนับสนุน
รายวิชาที่เปิดสอนในสถาบันศึกษาปอเนาะวะอซุฏดีน

รายวิชา ที่จัดการสอนในสถาบัน
รายวิชา อัลกรุอาน [ القران]
รายวิชา อัล-หะดิษ (วัจนะ ) [الحديث ]
รายวิชา หลักการศัทธา (เตาฮิด ) [التوحيد ]
รายวิชา ศาสนบัญญติ (ฟิกฮ์ ) [الفـقه ]
รายวิชา อรรถาธิบายอัล-กรุอาน ( ตัฟซีร ) [ التفسير ]
รายวิชา หลักการอานอัล-กรุอาน ( ตัจวีด ) [ التجويد ]
รายวิชาหลักการอรรถาธิบายอัลกรุอาน (อุศูลตัฟซีร) [أصول التفسير]
รายวิชา หลักการวัจนะ ( อุศูลหะดิษ ) [ أصول الحديث ]
รายวิชาหลักการศาสนบัญญัติ ( อุศูลฟิกฮ์ ) [ أصول الفـقه ]
รายวิชาแบ่งมรดก (ฟะรออิฎ ) [الفرائض ]
รายวิชาตรรกวิทยา ( มันฏิก ) [المنطق ]
รายวิชามากูลาต [ المقولات ]
รายวิชามุสตอลาฮ หะดิษ [ مصطلح الحديث ]
รายวิชาจริยธรรม ( อัลอัคลาก หรือ ตะเซาวุฟ )[ تصوّف ] /ตอรีกัต[طريـقـة ] /ฮากีกัต[ حقيـقة ]
รายวิชาศาสนประวัติ ( ตาริค ) [ سجاره ]
รายวิชาอักขรวิธี ( นะฮู ) [ النحو ]
รายวิชาวากยสัมพันธ์ ( ซิรฟ์ ) [ الصرف ]
รายวิชาภาษาอัล-กรุอาน (กีรออะฮ. ) [ قرأة العشر ]
รายวิชาสำนวนโวหาร ( อัล—บะลาเฆาะฮ์ )[ البلاغة ] /อัลบายานี[ البيان ] /อัลมาอานี[ المعاني ] /อัลบาดีอู [ البديع ]
รายวิชาการแตงกล่อน ( อัลอารุด ) [ العروض ]
วิชิต แย้มบุญเรือง

วิชิต แย้มบุญเรือง ประธานคณะกรรมการ บริษัท เอกรัฐวิศวกรรม จำกัด (มหาชน) กรรมการบริหาร พรรคพลังธรรมใหม่ อดีตนักกีฬาฟุตบอลทีมชาติไทย อดีตผู้ฝึกสอนทีมชาติไทย และอดีตประธานกรรมการบริษัทไทยพรีเมียร์ลีก จำกัด
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาลงสมัครรับเลือกตั้งในระบบบัญชีรายชื่อ ลำดับที่ 1 ของพรรคภูมิพลังเกษตรกรไทย แต่ไม่ได้รับเลือกตั้ง
การศึกษา

ปริญญาตรี เศรษฐศาสตร์/พาณิชย์ศาสตร์และการบัญชี จุฬาลงกรณ์มหาวิทยาลัย
ปริญญาโท เศรษฐศาสตร์ Columbia University, New York, USA
ปริญญาเอก Public & International Affairs, University of Pittsburgh, Pennsylvania, USA
เครื่องราชอิสริยาภรณ์

พ.ศ. ไม่ปรากฏ –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
พ.ศ. ไม่ปรากฏ –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
วิทยาลัยเทคโนโลยีชนะพลขันธ์ นครราชสีมา

| วิทยาลัยเทคโนโลยีชนะพลขันธ์ นครราชสีมา Chanapollakhan Technological College Nakhonratchasima> ข้อมูล |
| --- | --- |
ชื่ออื่น: C-Tech
ประเภท: วิทยาลัยอาชีวศึกษาเอกชน
คำขวัญ: ทักษะเยี่ยม เปี่ยมคุณธรรม นวัตกรรม นำชุมชน
สถาปนา: 4 เมษายน พ.ศ. 2535
เขตการศึกษา: สำนักงานคณะกรรมการการศึกษาเอกชน
สี: แสด-น้ำเงิน
เว็บไซต์: http://www.c-tech.ac.th
วิทยาลัยเทคโนโลยีชนะพลขันธ์ นครราชสีมา เป็นโรงเรียนอาชีวศึกษาเอกชน ก่อตั้งขึ้นเมื่อวันที่ 4 เมษายน พ.ศ. 2535 ตั้งอยู่เลขที่ 77/1 หมู่ 4 ตำบลบ้านใหม่ อำเภอเมืองนครราชสีมา จังหวัดนครราชสีมา มีเนื้อที่ประมาณ 39.5 ไร่ เปิดสอนระดับประกาศนียบัตรวิชาชีพ (ปวช.) และประกาศนียบัตรวิชาชีพชั้นสูง (ปวส.) ทั้งภาคปกติและสมทบ
หลักสูตร > ประกาศนียบัตรวิชาชีพ ( ปวช. )

ประเภทวิชาอุตสาหกรรม เปิดสอน 3 สาขาวิชา ได้แก่
สาขาวิชายานยนต์
สาขาไฟฟ้ากำลัง
สาขาอิเล็กทรอนิกส์
ประเภทวิชาพาณิชยกรรม เปิดสอน 6 สาขาวิชา ได้แก่
สาขาวิชาการบัญชี
สาขาวิชาธุกิจการพยาบาล
สาขาวิชาคอมพิวเตอร์ธุรกิจ
สาขาวิชาการโรงแรมและการท่องเที่ยว
สาขาวิชาการจัดการธุรกิจค้าปลีก (DVT)
สาขาวิชาภาษาต่างประเทศธุรกิจ
หลักสูตร > ประกาศนียบัตรวิชาชีพชั้นสูง ( ปวส. )

ประเภทวิชาอุตสาหกรรม เปิดสอน 5 สาขาวิชา ได้แก่
สาขาวิชายานยนต์
สาขาไฟฟ้ากำลัง
สาขาอิเล็กทรอนิกส์
สาขาเทคโนโลยีคอมพิวเตอร์
สาขาเทคนิคอุตสาหกรรม (DVT)
ประเภทวิชาพาณิชยกรรม เปิดสอน 6 สาขาวิชา ได้แก่
สาขาวิชาการบัญชี
สาขาวิชาธุกิจการพยาบาล
สาขาวิชาคอมพิวเตอร์ธุรกิจ
สาขาวิชาการโรงแรมและการท่องเที่ยว
สาขาวิชาการจัดการธุรกิจค้าปลีก (DVT)
สาขาวิชาการจัดการโลจิสติกส์ (DVT)
สาขาวิชาภาษาต่างประเทศธุรกิจ
สราหัน

ภีมากาลีมนเทียร
สราหัน (อักษรโรมัน: Sarahan) เป็นเมืองเล็ก ๆ ในรัฐหิมาจัลประเทศ ประเทศอินเดีย เป็นที่รู้จักจากภีมากาลีมนเทียร ซึ่งบูชาภีมากาลี เทวีองค์อุปถัมภ์แห่งอดีตรัฐพุศหัร มนเทียรนี้ตั้งอยู่ห่างไปราว 170 กิโลเมตรจากศิมลา และถือเป็นหนึ่งใน 51 ศากติปีฐ เมืองสราหันยังได้รับชื่อว่าเป็น "ประตูสู่กินเนาร์" เนื่องจากเมืองตั้งอยู่ใกล้กับถนนสายอินเดีย-ทิเบตเส้นเก่า ห่างไปเจ็ดกิโลเมตร (17 กิโลเมตรทางถนน) ด้านใต้ของเมืองคือสาตลุช สราหันปรากฏในชื่อ โศนิตปุระ (Shonitpur) ในปุราณะ
ภีมากาลีถือเป็นกุลเทวี (เทพเจ้าประจำราชวงศ์) ของรัฐพุศหัร ภายในมนเทียรมีทั้งเทวรูปและการตกแต่งแบบฮินดูและแบบพุทธสายวัชรยาน ซึ่งสะท้อนถึงที่ตั้งของมนเทียรนี้ซึ่งอยู่บนเส้นทางโบราณเชื่อมต่อระหว่างอินเดียกับทิเบต วิหารไม้ของมนเทียรนี้สร้างขึ้นด้วยรูปแบบ กัถ-กุนี (Kath-Kuni) งานศิลปะบนหินจำนวนหนึ่งมีอายุสมัยกุษาณ (ราวศตวรรษที่ 1-3)
วัดประสิทธิเวช

| วัดประสิทธิเวช |
| --- | --- |


ที่ตั้ง: รังสิต - องครักษ์ (คลอง 15) ตำบลบางปลากด อำเภอองครักษ์ จังหวัดนครนายก
ประเภท: วัดราษฏร์
นิกาย: มหานิกาย
พระพุทธรูปสำคัญ: หลวงพ่อใหญ่อุดมโชค มงคลลาภ
ความพิเศษ: วัดเป็นพุทธสถานคามวาสี
เวลาทำการ: 06.00 น. - 18.00 น.
จุดสนใจ: พระธาตุ, หลวงพ่อใหญ่อุดมโชค มงคลลาภ (อายุ330ปี)
กิจกรรม: ทำบุญถวายสังฆ์ฑาน อาบน้ำมนต์
การถ่ายภาพ: 5
เว็บไซต์: https://watprasitthiwech.wordpress.com/
หมายเหตุ: 0
 สถานีย่อยพระพุทธศาสนา
วัดประสิทธิเวช เป็นวัดราษฎร์และโบราณสถาน ตั้งอยู่หมู่ที่ 10 ตำบลบางปลากด อำเภอองครักษ์ จังหวัดนครนายก
ประวัติวัด

วัดประสิทธิเวช  ชาวบ้านมักเรียกกันติดปากว่า  ”วัดเก่า”  หรือ “วัดบางปรากฏ” เพราะสมัยแรกชื่อจริงชื่อวัดบางปรากฏ  ชื่อตามหมู่บ้าน  แล้วมาเปลี่ยนชื่อทีหลังว่าวัดประสิทธิเวช เปลี่ยนเมื่อ พ.ศ. ใดไม่ทราบ ไม่มีหลักฐาน  ปัจจุบันวัดประสิทธิเวช  ตั้งอยู่หมู่ที่ 10 ตำบลบางปลากด  อำเภอองครักษ์  จังหวัดนครนายก   ในเนื้อที่ตั้งวัด 22 ไร่  2 งาน 25 ตารางวา แล้วได้ซื้อที่ตั้งวัดเพิ่มเติมอีก 118 ไร่ 3 งาน 74 ตารางวารวมเป็น  141 ไร่ 1 งาน  99 ตารางวา  ตั้งอยู่ทางทิศเหนือของที่ว่าการอำเภอองครักษ์    ระยะทางประมาณ  12  กิโลเมตร     ได้เริ่มก่อตั้งสร้างขึ้นเป็นครั้งแรกเมื่อ พ.ศ. 2223 ได้รับพระราชทานวิสุงคามสีมาครั้งแรก เมื่อ พ.ศ. 2233  ต่อมาอุโบสถหลังเก่าชำรุดทรุดโทรม   ไม่สามารถจะบูรณะซ่อมแซมได้  จึงได้รื้อถอนออก และได้สร้างอุโบสถหลังใหม่ในที่เดิมเมื่อ พ.ศ. 2530   และได้ขอพระราชทานวิสุงคามสีมาอุโบสถหลังใหม่เมื่อ พ.ศ. 2532     และได้จัดทำพิธีผูกพัทธสีมาปิดทองฝังลูกนิมิตอุโบสถหลังใหม่เมื่อ พ.ศ. 2534
วัดประสิทธิเวชนี้  มีผู้เล่าสืบต่อๆ กันมาว่า แต่เดิมมีอุบาสกผู้ใจบุญผู้หนึ่งชื่อว่า  นายสิทธิ  ภรรยาชื่อนางเวช ได้เป็นผู้นำริเริ่มก่อสร้างมาเป็นครั้งแรก วัดจึงมาเปลี่ยนชื่อใหม่ว่า “วัดประสิทธิเวช”  เปลี่ยนตามชื่อเจ้าของผู้ริเริ่มก่อสร้างมาถึงปัจจุบันนี้ สำหรับเจ้าอาวาสที่ปกครองวัดไม่ทราบแน่ชัดมาแต่แรก  ว่าองค์ก่อนๆ ที่ปกครองวัดมีผู้ใดบ้าง ไม่มีผู้ใดทราบแน่ชัด เพราะประวัติวัดและหลักฐานใดๆก็ไม่มีมาทราบภายหลังเท่าที่จำได้สมัยหลวงพ่อทา (พระครูศรัทธาภินันท์) อดีดเจ้าคณะแขวงอำเภอองครักษ์  ท่านได้บันทึกหลักฐานไว้เท่าที่จำได้แต่องค์ก่อนๆ ไม่ทราบมาทราบองค์หลังๆ
ผลงานที่ได้รับการยกย่อง

พ.ศ. 2536 ได้รับการยกย่องเป็นวัดพัฒนาตัวอย่าง  จากกรมการศาสนา  กระทรวงศึกษาธิการ
พ.ศ. 2537 ได้รับการยกย่องเป็นวัดพัฒนาตัวอย่างที่มีผลงานดีเด่น  จากกรมการการศาสนา  กระทรวงศึกษาธิการ ได้รับพระราชทานพัดเชิดชูเกียรติ และเกียรติบัตรจากสมเด็จพระสังฆราช
พ.ศ. 2538 วัดได้รับยกย่องเป็นอุทยานการศึกษา
พ.ศ. 2540 วัดได้รับยกย่องให้เป็นลานวัด ลานใจ ลานกีฬา เพื่อยกเลิกยาเสพติด
สังกัดคณะสงฆ์

มหานิกาย
รายนามเจ้าอาวาส

| รายนามเจ้าอาวาสวัดประสิทธิเวช |
| --- | --- | --- | --- |

| ลำดับ | ชื่อ | ตำแหน่ง | วาระการดำรงตำแหน่ง |
| 1. | พระอาจารย์ไม้ | เจ้าอาวาส | ไม่ทราบ |
| 2. | พระอาจารย์กุ้ย | เจ้าอาวาส | ไม่ทราบ |
| 3. | พระอาจารย์เจียม | เจ้าอาวาส | ไม่ทราบ |
| 4. | พระอาจารย์โป้ย | เจ้าอาวาส | ลาสิกขาบท พ.ศ. 2440 |
| 5. | พระครูศรัทธาภินันท์ (ทา จนฺทปญฺโญ) | เจ้าอาวาส | พ.ศ. 2440 - พ.ศ. 2482 (มรณภาพ) |
| 6. | พระปลัดหร่าย พรหมโชโต | เจ้าอาวาส | พ.ศ. 2482 - พ.ศ. 2495 (มรณภาพ) |
| 7. | พระครูประสิทธิศีลวัฒน์ (ปล้อง  อุตฺตโร) | เจ้าอาวาส | พ.ศ. 2495 - พ.ศ. 2535 (ลาออกจากตำแหน่ง) |
| 8. | พระราชสิทธิวราจารย์ (อุดม สุทฺธสีโล) | เจ้าอาวาส | พ.ศ. 2536 - ปัจจุบัน |

ตั้งแต่อดีตถึงปัจจุบันเจ้าอาวาสวัดประสิทธิเวชเป็นที่เคารพนับถือของชาวบ้านและลูกศิษย์จากทั่วสารทิศมากมาย
แหล่งข้อมูลอื่น

แผนที่และภาพถ่ายทางอากาศของ วัดประสิทธิเวช
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
14°09′52″N 100°56′12″E﻿ / ﻿14.1644061°N 100.9365936°E﻿ / 14.1644061; 100.9365936
วัดป่าลิไลยก์

| วัดป่าลิไลยก์ |
| --- | --- |

ชื่อสามัญ: วัดป่าลิไลยก์, วัดป่าชัน, วัดป่าเรไร
ที่ตั้ง: ตำบลลำปำ อำเภอเมืองพัทลุง จังหวัดพัทลุง
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดป่าลิไลยก์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลลำปำ อำเภอเมืองพัทลุง จังหวัดพัทลุง
ประวัติ

วัดป่าลิไลยก์ เดิมเรียก วัดป่าชัน ต่อมาเปลี่ยนเป็น วัดป่าเรไร ตามทำเนียบวัดจังหวัดพัทลุงของพระครูอริยสังวร (เอียด) ระบุว่าตั้งวัดเมื่อ พ.ศ. 2247 ตรงกับสมัยสมเด็จพระเพทราชาแห่งกรุงศรีอยุธยา แต่เรื่องราวเกี่ยวกับวัดไม่ปรากฏในเอกสารโบราณใด ๆ วัดได้รับพระราชทานวิสุงคามสีมาเมื่อ พ.ศ. 2329
ต่อมาเมื่อราว พ.ศ. 2325 พระมหาช่วยชาวบ้านน้ำเดือด ตำบลท่ามิหรำ อำเภอเมืองพัทลุง ได้เป็นเจ้าอาวาส มีบันทึกว่าราว พ.ศ. 2328 พม่าได้ยกทัพมาตีเมืองชุมพร เมืองไชยา เมืองนครศรีธรรมราช ทางฝ่ายเมืองพัทลุงพระมหาช่วยได้ทำเครื่องรางของขลังแจกไพร่พลกรรมการเมืองรวบรวมกำลังไว้ได้ประมาณ 1,000 คน ยกไปต้านทัพพม่าที่ตำบลปันเต แต่ไม่ทันรบกันพม่าก็ถอยทัพเสียก่อน พระมหาช่วยมีความชอบเป็นอย่างมาก จึงโปรดเกล้าฯ ให้ลาสิกขาบทและแต่งตั้งให้เป็นพระยาทุกราษฎร์
ต่อมาได้เกณฑ์คนตัดไม้ต่อเรือรบ 30 ลำ ปากกว้าง 3 วา บ้าง 4 วา บ้าง มีการต่อเรือกันที่ชายทะเลหน้าวัดป่าลิไลยก์ แต่เรือยังไม่ทันเสร็จก็ติดราชการกบฏเมืองไทรบุรีเสียก่อน
จากคำบอกเล่าที่ดินของวัดป่าลิไลยก์ในปัจจุบันเป็นที่ของตาผ้าขาวได้บริจาคให้แก่พระสมหมีอินทร์ที่ตั้งใจจะนำของโบราณมาบรรจุที่พระบรมมหาธาตุนครศรีธรรมราชแต่ไม่ทันพิธีการจึงได้จอดเรือพักและสร้างวัดป่าลิไลยก์
กรมศิลปากรประกาศขึ้นทะเบียนและกำหนดเขตที่ดินโบราณสถานในราชกิจจานุเบกษา (ฉบับพิเศษ) เล่ม 102 ตอนที่ 180 หน้า 141 วันที่ 29 พฤศจิกายน พ.ศ. 2528 พื้นที่ประมาณ 2 ไร่ 2 งาน 63 ตารางวา
ศิลปกรรม

อุโบสถเป็นอาคารก่ออิฐถือปูนมีกำแพงแก้วล้อมรอบทั้ง 4 ด้าน ด้านนอกมีใบเสมาหินทรายสีแดง ตั้งอยู่บนฐานก่ออิฐถือปูนรอบอุโบสถจำนวน 8 ใบ บางใบสภาพชำรุดแต่ละใบมีลวดลายจำหลักไม่เหมือนกันคือสลักลายกระหนกก้านขดบางแผ่นสลักลายหน้ากาล เจดีย์ตั้งอยู่นอกกำแพงแก้วหน้าอุโบสถ เป็นเจดีย์ก่ออิฐถือปูนฐานเป็นรูปสี่เหลี่ยมจัตุรัสกว้างด้านละ 2 เมตร สูงประมาณ 6 เมตร รอบฐานมียักษ์ปูนปั้นแบกด้านละ 5 ตน
สราวุธ ทองสวัสดิ์

| ข้อมูลส่วนตัว |
| --- | --- | --- | --- |
วันเกิด:  17 กันยายน พ.ศ. 2520 (47 ปี)
สถานที่เกิด:  จังหวัดราชบุรี ประเทศไทย
ส่วนสูง:  1.63 เมตร (5 ฟุต 4 นิ้ว)
ตำแหน่ง:  กองหลัง
สโมสรอาชีพ*
| ปี |  ทีม |  ลงเล่น |  (ประตู) |
|  |  อาร์มี่ ยูไนเต็ด |   |   |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
จ่าสิบเอก สราวุธ ทองสวัสดิ์ เป็นนักฟุตบอลชาวไทย เกิดเมื่อวันที่ 17 กันยายน พ.ศ. 2520 ที่จังหวัดราชบุรี เคยเล่นให้แก่อาร์มี่ ยูไนเต็ด
สัญญา (นิติศาสตร์)

สัญญา หมายถึง ข้อตกลงระหว่างบุคคลสองฝ่าย (หรือหลายฝ่าย) ว่าจะกระทำการหรืองดเว้นกระทำการ สัญญามักจะเป็นรูปแบบเอกสารลายลักษณ์อักษร ซึ่งระบุเงื่อนไขและข้อตกลงต่าง ๆ ลงท้ายด้วยลายมือชื่อของทั้งสองฝ่าย และอาจมีของพยานด้วยก็ได้
วิชาญ นันทะศรี

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  วิชาญ นันทะศรี
วันเกิด:   (1986-01-15) 15 มกราคม ค.ศ. 1986 (38 ปี)
สถานที่เกิด:  จังหวัดขอนแก่น ประเทศไทย
ส่วนสูง:  1.70 m (5 ft 7 in)
ตำแหน่ง:  ปีก
ข้อมูลสโมสร
สโมสรปัจจุบัน:  เมืองเลย ยูไนเต็ด
หมายเลข:  77
สโมสรอาชีพ*
| ปี |  ทีม |  ลงเล่น |  (ประตู) |
| 2552 |  เลย ซิตี้ |  23 |  (5) |
| 2553–2558 |  ทีโอที |  122 |  (9) |
| 2558–2562 |  โปลิศ เทโร |  43 |  (12) |
| 2559 |  → พัทยา ยูไนเต็ด (ยืมตัว) |  9 |  (0) |
| 2562 |  ชัยนาท ฮอร์นบิล |  3 |  (0) |
| 2563–2564 |  อุทัยธานี |  10 |  (0) |
| 2564– |  เมืองเลย ยูไนเต็ด |  16 |  (3) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 20 มีนาคม 2565
วิชาญ นันทะศรี (ชื่อเล่น: เบิร์ด; เกิด 15 มกราคม พ.ศ. 2529) เป็นนักฟุตบอลชาวไทย เล่นในตำแหน่งปีกให้กับเมืองเลย ยูไนเต็ด ในไทยลีก 3
ชีวิตส่วนตัว

วิชาญ มีน้องฝาแฝดชื่อ วิชา ซึ่งเป็นนักฟุตบอลเหมือนกัน โดยปัจจุบันเล่นให้กับสมุทรสาคร ในตำแหน่งกองกลาง
สโมสร > เลย ซิตี้

วิชาญ เริ่มเล่นฟุตบอลให้กับเลย ซิตี้ ตั้งแต่ยังศึกษาอยู่มหาวิทยาลัยในชั้นปีที่ 4 ซึ่งในขณะนั้น เลย ซิตี้ ยังลงเล่นอยู่ในลีกภูมิภาค โซนภาคตะวันออกเฉียงเหนือ โดยเขาช่วยให้ทีมได้แชมป์ลีกภูมิภาค ดิวิชัน 2 ภาคตะวันออกเฉียงเหนือ ฤดูกาล 2552 จนทำให้เข้าไปเล่นในรอบแชมเปียนส์ลีก แต่ในปีนั้นไม่ได้เลื่อนชั้น
สโมสร > ทีโอที

ด้วยฟอร์มการเล่นที่น่าประทับใจในลีกภูมิภาค จึงทำให้ทีโอที เซ็นสัญญาเข้าร่วมทีมพร้อมกับ วิชา ฝาแฝดของเขา เล่นให้กับทีมถึง 5 ปี จนทีมมีปัญหาด้านการเงินและต้องยุบทีม จึงทำให้นักฟุตบอลภายในทีมต้องหาทีมใหม่
สโมสร > บีอีซี เทโรศาสน

วิชาญ ได้ย้ายเข้าร่วมทีมกับบีอีซี เทโรศาสน ใน พ.ศ. 2558 ซึ่งในขณะนั้นทีมเล่นอยู่บนไทยลีก แต่ไม่ได้โอกาสลงเล่นมากนั้น จึงถูกปล่อยยืมตัวไปพัทยา ยูไนเต็ด ในฤดูกาลถัดมา
สโมสร > ชัยนาท ฮอร์นบิล

วิชาญ ได้กลับมาเล่นในไทยลีก อีกครั้งกับชัยนาท ฮอร์นบิล ซึ่งทำการเซ็นสัญญาเข้าร่วมทีมในวันที่ 17 กรกฎาคม พ.ศ. 2562
สโมสร > อุทัยธานี

วิชาญลงเล่นให้กับอุทัยธานี ในไทยลีก 2 ใน พ.ศ. 2563
เกียรติประวัติ > สโมสร

ลีกภูมิภาค โซนภาคตะวันออกเฉียงเหนือ (1): 2552
ไทยลีก 3 โซนภาคตะวันออกเฉียงเหนือ (1): 2564–65
แหล่งข้อมูลอื่น

ข้อมูลของ วิชาญ นันทะศรี ที่ ซ็อกเกอร์เวย์
ผู้เล่นในฟุตบอลเอเชียเยาวชนอายุไม่เกิน 23 ปี 2020

ด้านล่างนี้คือรายชื่อผู้เล่นของทีมชาติแต่ละชาติที่เข้าร่วมในฟุตบอลเอเชียเยาวชนอายุไม่เกิน 23 ปี 2020 รายการนี้จะจัดขึ้นระหว่างวันที่ 8-26 มกราคม พ.ศ. 2563 ในประเทศไทย มันเป็นการแข่งขันกลุ่มอายุไม่เกิน 23 ปี ครั้งที่สามที่จัดขึ้นโดยสมาพันธ์ฟุตบอลเอเชีย เนื่องจากรายการไม่ได้ถูกจัดขึ้นระหว่างปฏิทินการแข่งขันนานาชาติฟีฟ่า สโมสรฟุตบอลไม่จำเป็นที่จะต้องปล่อยตัวผู้เล่น
แต่ละทีมจะต้องส่งผู้เล่น 23 คนในผู้เล่นทีมชาติของพวกเขา รายชื่อผู้เล่นเต็มทั้งหมดจะอยู่ด้านล่างนี้ ผู้เล่นที่อยู่ใน ชื่อตัวหนา หมายถึงจำนวนการลงเล่นที่ได้ลงเล่นเต็มนัดในระดับนานาชาติ ณ จุดหนึ่งในอาชีพของพวกเขา
กลุ่มเอ > ไทย

ผู้ฝึก:  อากิระ นิชิโนะ
รายชื่อเบื้องต้นได้ประกาศเมื่อวันที่ 23 ธันวาคม ค.ศ. 2019. รายชื่อสุดท้ายได้ประกาศเมื่อวันที่ 30 ธันวาคม ค.ศ. 2019.
| 0#0 | ตำแหน่ง | ผู้เล่น | วันเกิด (อายุ) | สโมสร |
| --- | --- | --- | --- | --- |
| 1 | 1GK | กรพัฒน์ นารีจันทร์ | 7 ตุลาคม ค.ศ. 1997 (อายุ 22 ปี) |  เชียงใหม่ |
| 2 | 2DF | ทิตาวีร์ อักษรศรี | 8 พฤศจิกายน ค.ศ. 1997 (อายุ 22 ปี) |  โปลิศ เทโร |
| 3 | 2DF | ทิตาธร อักษรศรี | 8 พฤศจิกายน ค.ศ. 1997 (อายุ 22 ปี) |  โปลิศ เทโร |
| 4 | 2DF | ชาติชาย แสงดาว | 11 มกราคม ค.ศ. 1997 (อายุ 22 ปี) |  เมืองทอง ยูไนเต็ด |
| 5 | 2DF | ชินภัทร์ ลีเอาะ | 2 กุมภาพันธ์ ค.ศ. 1997 (อายุ 22 ปี) |  เชียงราย ยูไนเต็ด |
| 6 | 3MF | อิรฟาน ดอเลาะ | 26 มกราคม ค.ศ. 2001 (อายุ 18 ปี) |  บุรีรัมย์ ยูไนเต็ด |
| 7 | 3MF | วิศรุต อิ่มอุระ | 18 ตุลาคม ค.ศ. 1997 (อายุ 22 ปี) |  แบงค็อก ยูไนเต็ด |
| 8 | 3MF | วรชิต กนิตศรีบำเพ็ญ | 24 สิงหาคม ค.ศ. 1997 (อายุ 22 ปี) |  ชลบุรี |
| 9 | 4FW | ศุภชัย ใจเด็ด | 1 ธันวาคม ค.ศ. 1998 (อายุ 21 ปี) |  บุรีรัมย์ ยูไนเต็ด |
| 10 | 3MF | สุภโชค สารชาติ | 22 พฤษภาคม ค.ศ. 1998 (อายุ 21 ปี) |  บุรีรัมย์ ยูไนเต็ด |
| 11 | 3MF | อานนท์ อมรเลิศศักดิ์ | 6 พฤศจิกายน ค.ศ. 1997 (อายุ 22 ปี) |  แบงค็อก ยูไนเต็ด |
| 12 | 2DF | มีโชค มหาศรานุกุล | 12 ธันวาคม ค.ศ. 1997 (อายุ 22 ปี) |  สุพรรณบุรี |
| 13 | 3MF | เจริญศักดิ์ วงษ์กรณ์ | 18 พฤษภาคม ค.ศ. 1997 (อายุ 22 ปี) |  สมุทรปราการ ซิตี้ |
| 14 | 2DF | พีฬาวัช อรรคธรรม | 3 ธันวาคม ค.ศ. 1998 (อายุ 21 ปี) |  พีที ประจวบ |
| 15 | 2DF | ศฤงคาร พรหมสุภะ | 29 มีนาคม ค.ศ. 1997 (อายุ 22 ปี) |  เมืองทอง ยูไนเต็ด |
| 16 | 3MF | สรวิทย์ พานทอง | 20 กุมภาพันธ์ ค.ศ. 1997 (อายุ 22 ปี) |  เมืองทอง ยูไนเต็ด |
| 17 | 4FW | ศุภณัฏฐ์ เหมือนตา | 2 สิงหาคม ค.ศ. 2002 (อายุ 17 ปี) |  บุรีรัมย์ ยูไนเต็ด |
| 18 | 2DF | กฤษดา กาแมน | 18 มีนาคม ค.ศ. 1999 (อายุ 20 ปี) |  ชลบุรี |
| 19 | 4FW | นันทวัฒน์ สวนแก้ว | 8 ธันวาคม ค.ศ. 1997 (อายุ 22 ปี) |  ระยอง |
| 20 | 1GK | เกียรติศักดิ์ ชาวดร | 19 กรกฎาคม ค.ศ. 1998 (อายุ 21 ปี) |  อุดรธานี |
| 21 | 3MF | กานต์นรินทร์ ถาวรศักดิ์ | 27 พฤษภาคม ค.ศ. 1997 (อายุ 22 ปี) |  การท่าเรือ เอฟซี |
| 22 | 3MF | เบน เดวิส | 24 พฤศจิกายน ค.ศ. 2000 (อายุ 19 ปี) |  ฟูลัม |
| 23 | 1GK | ศุภวัฒน์ โยคะกุล | 10 กุมภาพันธ์ ค.ศ. 2000 (อายุ 19 ปี) |  สมุทรปราการ ซิตี้ |